***Приложение №8***

**ДОГОВОР**

за възлагане на обществена поръчка с предмет:

**„Доставка по заявка на противотуморен лекарствен продукт Mycobacterium bovis BCG - powder for suspension с Анатомо-терапевтичен код /АТС-код - L03AX03, за лечение на солидни тумори за нуждите на “СБАЛОЗ” ЕООД София-град,**

**заплащан от бюджета на НЗОК“**

Днес, ................. г., в гр. София, между:

**„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ” ЕООД**, със седалище и адрес на управление гр. София 1784, бул. "Андрей Сахаров" № 1, с ЕИК 000693654, представляван от Борислав Димитров - Управител и Валери Байков – Главен счетоводител, наричан по-долу за краткост **ВЪЗЛОЖИТЕЛ**,от една страна,

и

\_\_\_\_\_\_\_\_\_\_\_\_\_\_\_\_\_\_\_\_, със седалище и адрес на управление гр. \_\_\_\_\_\_\_\_\_\_\_\_\_\_\_\_\_, ЕИК: \_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_, в качеството му на ……………… наричано по-долу за краткост **ИЗПЪЛНИТЕЛ**,от друга страна,

на основание чл. 112, ал. 1 от Закона за обществените поръчки (ЗОП) и въз основа на Решение № 115.от19.07.2017г. на Управителя на „СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ” ЕООД за определяне на изпълнител, след проведена на осн. чл.79, ал.1, т. 1 от ЗОП и Раздел Х, чл. 64, ал.1 и ал.3 от Правилника за прилагане на Закона за обществените поръчки -, обнародвани в ДВ, бр.28 от 8 април 2016г., в сила от 15 април 2016г.за възлагане на обществена поръчка с предмет: **„Доставка по заявка на противотуморен лекарствен продукт Mycobacterium bovis BCG - powder for suspension с Анатомо-терапевтичен код /АТС-код - L03AX03, за лечение на солидни тумори за нуждите на “СБАЛОЗ” ЕООД София-град, заплащан от бюджета на НЗОК“**, се сключи настоящият договор за следното:

**І. ПРЕДМЕТ НА ДОГОВОРА**

 **1.1.** При условията на настоящия договор и приложенията към него ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва доставки по заявка на разрешени за употреба лекарствени продукти, наричани за краткост стоки и описани подробно по вид, количество, опаковка, цени и качество в Спецификация № 1, неразделна част от договора.

 **1.2.** ИЗПЪЛНИТЕЛЯТ извършва доставките, на база направени от ВЪЗЛОЖИТЕЛЯ заявки на факс ……………………. или по електронна поща ……………………. съобразно неговите потребности в срок до 24 /двадесет и четири/ часа.

 **ІІ. ЦЕНИ И УСЛОВИЯ НА ПЛАЩАНЕ**

 **2.1.** Общата стойност на договора е в размер до .................................................... лева, с вкл. ДДС и представлява частта от офертата на ИЗПЪЛНИТЕЛЯ, с която е избран като такъв в проведената процедура на договаряне без предварително обявление за:

…………………………… за сумата от …………………………..;

**2.2.** Цените по настоящия договор са определени в резултат на проведена за възлагане на обществена поръчка, и са **фиксирани** в офертата на ИЗПЪЛНИТЕЛЯ, която същият е представил в процедурата.

 **2.3.** Цените на лекарствените продукти, отразени в Приложение № 1, **са крайни** доставни цени до болнична аптека на **„**СБАЛОЗ” еоод-град софия и остават непроменени за целия срок на договора, освен в случай на промяна на договора съгласно разпоредбите на Закона за обществените поръчки и правилника за прилагането му. В случай, че през времето на действие на договора, стойността съгласно Наредбата за условията, правилата и реда за регулиране на цените на лекарствените продукти стане по-ниска от договорената, ВЪЗЛОЖИТЕЛЯТ **безусловно заплаща лекарствените продукти на по-ниската цена,** от датата на влизане в сила на конкретното решение на Националния съвет по цени и реимбурсиране на лекарствените продукти.

 **2.4.** При публикувана в Държавен вестник промяна в регистрираната пределна цена на производителя, цената на стоките по договора, се променя, като предложената от участника **надценка** за търговец на едро **остава непроменена** за срока на действие на договора.

 **2.5.** За промяна на договорираните цени, описани в т. 2.4, се подписва допълнително споразумение между страните.

 **2.6.** ВЪЗЛОЖИТЕЛЯТ заплаща цената на всяка направена доставка в български лева, по банков път, като плащането се извършва в срок до 30 (тридесет) календарни дни, считано от датата на доставка и издадена фактура, съдържаща необходимите реквизити съгласно законодателството.

 **2.7.** Банковата сметка на ИЗПЪЛНИТЕЛЯ, по която ще се извършват плащанията е :

Банка:.............................................................................................................

Банков клон:..................................................................................................

BIC:................................................................................................................

IBAN:.............................................................................................................

 **ІІІ. СРОК И МЯСТО НА ИЗПЪЛНЕНИЕ НА ПОРЪЧКАТА**

 **3.1.** Договорът се сключва за срок от 12 (дванадесет) месеца, считано от датата на неговото подписване. Действието на договора може да бъде прекратено и преди изтичането на дванадесетмесечния срок в следните случаи:

а) при изчерпване на количествата от лекарствения продукт;

б) при провеждане на нова процедура със същия предмет от страна на възложителя и сключен договор за възлагане на обществена поръчка – едностранно от възложителя съгласно чл. 10.5 от настоящия договор;

в) в случай, че съгласно Постановление № 146 от 09.06.2015 г. на Министерски съвет и Закона за обществените поръчки Централният орган за възлагане на обществени поръчки в сектор „Здравеопазване“ е сключил рамково споразумение със същия предмет като настоящия договор и е уведомил за това възложителя, освен ако договорените тук условия съобразно избрания критерий за оценка са по-благоприятни от тези по рамковото споразумение - едностранно от възложителя съгласно чл. 10.5 от настоящия договор.

 **3.2.** За място на изпълнение на договора се приема болничната аптека на **„**СБАЛОЗ” ЕООД, град софия, находяща се на адрес гр. София, 1784, бул.”Андрей Сахаров”№1.

 **3.3.** Разходите за транспорт са за сметка на ИЗПЪЛНИТЕЛЯ.

 **ІV. ПРЕХВЪРЛЯНЕ НА СОБСТВЕНОСТТА**

 **4.1.** Собствеността на стоката, предмет на този договор, преминава върху ВЪЗЛОЖИТЕЛЯ в момента на предаването й от ИЗПЪЛНИТЕЛЯ, за което се съставя и подписва двустранен приемателно-предавателен протокол от упълномощени представители на страните. От момента на подписване на протокола върху ВЪЗЛОЖИТЕЛЯ преминават всички рискове.

 **4.2.** В приемателно–предавателния протокол се описва получената стока и се отразяват видимите дефекти по съответната партида от стоката, ако такива са били констатирани при приемането й.

 **V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **5.1.** ИЗПЪЛНИТЕЛЯТ има право да получи цената за доставената стока в размер, по начин и в срок, определени с този договор.

 **5.2.** ИЗПЪЛНИТЕЛЯТ се задължава:

 **а)** да предаде стоката на ВЪЗЛОЖИТЕЛЯ в гр. София, 1784, бул. „Андрей Сахаров” №1; **в срок до 24 /двадесет и четири/ часа**, след направена заявка от ВЪЗЛОЖИТЕЛЯ.

 **б)** да предаде стоката на ВЪЗЛОЖИТЕЛЯ с минимален остатъчен срок на годност – към датата на доставка **не по-малък от 25%** за биологичните лекарствени продукти.

 **в)** да извърши доставка на лекарствени проукти само след мотивирано решение и **писмено съгласие** от Управителя на лечебното заведение за конкретното количество, когато биологичните лекарствените продукти имат минимален остатъчен срок на годност към датата на доставката по – малък от 25% . Без наличие на изрично писмено съгласие стоките няма да бъдат заплащани В подобен случай, независимо от изразеното съгласие на ВЪЗЛОЖИТЕЛЯ и приетите от същия количества от доставената стока, ВЪЗЛОЖИТЕЛЯТ има право да получи неустойка в размер на 1 % от стойността на тази доставка.

 **г)** да предаде стоката, като я окомплектова с необходимите фактури и приемателно- предавателни протоколи;

 **5.3.** ИЗПЪЛНИТЕЛЯТ е длъжен да достави стоката, отговаряща на изискванията за качество и съпроводена с разрешение за продажба на партидата, което удостоверява това качество.

 **5.4.** ИЗПЪЛНИТЕЛЯТ е длъжен да упълномощи свой представител, който да подписва приемателно - предавателните протоколи, които удостоверяват предаването на съответните количества лекарствени продукти.

 **5.5.** ИЗПЪЛНИТЕЛЯТ е длъжен да направи своевременен писмен отказ в рамките на срока по т.1.2 и т. 5.2 “а” на факс: 02 975 39 50, в случаите когато не е в състояние да извърши доставки за определен вид и количество лекарствени продукти. Отказът се придружава от основателни причини за неизвършването на доставката.

 **5.6.** ИЗПЪЛНИТЕЛЯТ е длъжен да подмени доставените некачествени или такива с дефекти лекарствени продукти в срок не по-голям от 1 (един) работен ден.

 **5.7.** ИЗПЪЛНИТЕЛЯТ е длъжен да спазва всички приложими правила и изисквания, свързани с опазване на околната среда, социалното и трудовото право, приложими или колективни споразумения и/или разпоредби на международното екологично, социално и трудово право, съгласно Приложение №10 към ЗОП.

 **VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **6.1.** ВЪЗЛОЖИТЕЛЯТ има право да получи заявените от него лекарствени продукти в срок, по цени, опаковка и качество съгласно настоящия договор и определени в приложенията към него. ВЪЗЛОЖИТЕЛЯТ има право да откаже приемането на лекарствени продукти, за които не е спазен установеният минимален остатъчен срок на годност от не по-малко от 25% за биологичните лекарствени продукти към датата на доставката;

 **6.2.** ВЪЗЛОЖИТЕЛЯТ има право **да не закупи цялото количество лекарствени** продукти по приложенията към настоящия договор, ако по някакви причини няма конкретна необходимост от него.

 **6.3.** ВЪЗЛОЖИТЕЛЯТ има право на рекламация при:

 **а)** доставени некачествени лекарствени продукти;

 **б)** доставени лекарствени продукти без сертификат за качество, удостоверяващ качеството на доставяната партидата;

 **в)** доставени продукти в опаковки, които не отговарят на уговореното.

 **6.4.** ВЪЗЛОЖИТЕЛЯТ се задължава:

 **а)** да заплаща доставените лекарствени продукти в срок, по начин и цени, уговорени в настоящия договор и приложенията, неразделна част от него;

 **б)** да получи стоката на уговореното място и да я прегледа при приемането й.

 **6.5.** ВЪЗЛОЖИТЕЛЯТ е длъжен да упълномощи свой представител, който да подписва приемателно – предавателните протоколи, които удостоверяват получаването на съответните количества лекарствени продукти.

 **VІІ. ГАРАНЦИИ И РЕКЛАМАЦИИ**

  **7.1.** ИЗПЪЛНИТЕЛЯТ гарантира годността на доставяните лекарствени продукти, съобразно изискванията на действащото законодателство.

 **7.2.** Рекламации при отклонения в качеството на доставените лекарствени продукти, установени с приемателно-предавателни протоколи се предявяват на ИЗПЪЛНИТЕЛЯ незабавно.

 **7.3.** Рекламации относно качеството на лекарствени продукти, които не са могли да бъдат установени при обичайния преглед при приемане на стоката, се предават на ИЗПЪЛНИТЕЛЯ не по-късно от 30 дни от датата на доставка, за което се съставя констативен протокол с посочени видове, количества и дефекти.

 **VІІІ. НЕИЗПЪЛНЕНИЕ**

 **8.1.** В случай на забава на доставката от страна на ИЗПЪЛНИТЕЛЯ, съгласно срока в т.5.2 “а”, той дължи на ВЪЗЛОЖИТЕЛЯ неустойка в размер на 0.7 % (нула цяло и седеем процента) от цената на съответната доставка за всеки просрочен ден, но не повече от 10 % (десет процента) от цената на доставката по заявката.

 **8.2.** В случай, че ИЗПЪЛНИТЕЛЯТ не изпълни каквато и да е част от договора, същият дължи неустойка за пълно неизпълнение на договора в размер на 20 % от стойността на договора в случай, че ВЪЗЛОЖИТЕЛЯТ развали същия поради това неизпълнение.

 **IX. РАЗВАЛЯНЕ НА ДОГОВОРА**

  **9.1.** ВЪЗЛОЖИТЕЛЯТ има право да развали договора при неизпълнение на повече от две последователни доставки. В този случай ВЪЗЛОЖИТЕЛЯТ не е длъжен да изпраща каквото и да било предизвестие за развалянето – договорът се счита за развален от момента на получаване на уведомлението от страна на ИЗПЪЛНИТЕЛЯ, освен ако в уведомлението не е посочено друго. Право да развали договора по този ред ВЪЗЛОЖИТЕЛЯТ има и в случай, че ИЗПЪЛНИТЕЛЯТ достави два или повече пъти биологичните лекарствени продукти със остатъчен срок на годност по-малък **от 25%** .

  **9.2.** ИЗПЪЛНИТЕЛЯТ има право да развали договора при просрочие на плащания за три или повече месеца с писмено предизвестие от 14 (четиринадесет) дни. Ако ВЪЗЛОЖИТЕЛЯТ изпълни задължението си в посочения период, договорът не се счита за развален

 **9.3.** При всички случаи на разваляне изправната страна уведомява писмено неизправната за факта на развалянето.

 **Х. ПРЕКРАТЯВАНЕ НА ДОГОВОРА**

 **10.1.**Договорът се прекратява с изтичане на уговорения срок;

 **10.2.**По взаимно писмено съгласие на страните;

  **10.3.**ВЪЗЛОЖИТЕЛЯТ може да прекрати договора, ако в резултат на обективни обстоятелства, възникнали след сключването му, не е в състояние да изпълни своите задължения.

 **10.4.** ВЪЗЛОЖИТЕЛЯТ има правото да прекрати договора и без основание с 2 – месечно писмено предизвестие.

 **10.5.** ВЪЗЛОЖИТЕЛЯТ има право да прекрати договора без предизвестие на посочените в чл. 118 от ЗОП случаи, както и при някоя от хипотезите по чл. 3.1. букви б) и в) от този договора.

 **ХІ. ГАРАНЦИЯ ЗА ИЗПЪЛНЕНИЕ НА ДОГОВОРА**

 **11.1.** ИЗПЪЛНИТЕЛЯ представя гаранция за обезпечаване изпълнение на договора по реда на чл. 111, ал. 5 от ЗОП в размер на 5 % (пет процента) от стойността на договора без ДДС.

 **11.2.** Представената от ИЗПЪЛНИТЕЛЯ гаранция е под формата на ……………………………………………………………………. **(*описва се вида на избраната от участника гаранция по ал. 5, чл. 111 ЗОП****)*, като същата се удостоверява с ……………………… /***Банкова гаранция*** *№ ………………., издадена от ……………….. на …………………….. – в оригинал; парична сума (оригинал на платежно нареждане, което се описва) или застраховка (оригинал на полица, която се описва)/* Гаранцията за изпълнение по настоящия договор представлява сбора от отделните гаранции по всяка от обособените позиции. Гаранцията обезпечава изпълнението на условията по договора, както за всички, така и за всяка отделна позецея.

**11.3.** ИЗПЪЛНИТЕЛЯТ се задължава да поддържа размера на дадената гаранция за целия срок на договора.

 **11.4.** ВЪЗЛОЖИТЕЛЯТ възстановява гаранцията за изпълнение на договора в срок от 10 (десет) работни дни, след прекратяване на договора. В случай на безвиновно прекратяване на договора за една или няколко позиции, размерът на гаранцията, съответно покритието на застраховката, може да бъде намален до размера на гаранцията за оставащите позиции.

 **11.5.** ВЪЗЛОЖИТЕЛЯТ задържа гаранцията за изпълнение на договора в случаи на виновно неизпълнение на договора.

 **ХІI. ДРУГИ УСЛОВИЯ**

  **12.1.** Страните ще решават възникналите спорове по договора чрез преговори, а при липса на постигнато писмено съгласие между тях ще се прилагат общите разпоредби на българското гражданско и търговско право.

 **12.2.** Този договор може да бъде изменян при условията на чл.116 от ЗОП.

 **12.3.** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощени представители на ИЗПЪЛНИТЕЛЯ или ВЪЗЛОЖИТЕЛЯ. За дата на съобщението се смята датата на предаването (при ръчно предаване на съобщението); датата на пощенското клеймо на обратната разписка (при изпращане по пощата), датата на приемането (при изпращане по факс или електронна поща).

 **12.4.** Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна.

 **12.5.** Настоящият договор бе съставен на основание чл. 112, ал.1 от ЗОП и подписан в два еднообразни екземпляра, по един за всяка от страните.

 Неразделна част от настоящия договор са следните приложения:

1. Приложение № 1 - Спецификация;
2. Приложение № 2 - Ценовото предложение на ИЗПЪЛНИТЕЛЯ, представено в проведената процедура по договаряне без предварително обявление , както и
3. Приложение №3 - Техническото предложението на ИЗПЪЛНИТЕЛЯ за изпълнение на поръчката, представено в проведената процедура по договаряне без предварително обявление , .

**ВЪЗЛОЖИТЕЛ: ИЗПЪЛНИТЕЛ:**

**Управител:**

 **/д-р Б.Димитров/**

**Главен счетоводител:**

 **/В.Байков/**